લાહોર : પાકિસ્તાનના વડાપ્રધાન નવાઝ શરીફે જણાવ્યું હતું કે ભારત અને પાકિસ્તાને સારા પડોશી બનીને રહેવું જોઈએ અને કાશ્મીર સહિત તમામ મુદ્દા વાટાઘાટોથી ઉકેલવા જોઈએ. લાહોરમાં ગવર્નર હાઉસ ખાતે પત્રકારો સાથેની વાતચીતમાં શરીફે જણાવ્યું હતું,’મેં હિંમત સાથે કાશ્મીરનો મુદ્દો સંયુક્ત રાષ્ટ્રમાં ઉઠાવ્યો હતો અને મારું દિલ ખોલીને (આ મુદ્દે) બોલ્યો હતો. પાકિસ્તાન સાથેના સંબંધો સુધારવા માટે મેં ભારતને દરખાસ્ત પણ આપી હતી. અમારે (ભારત અને પાકિસ્તાન) સારા પડોશીની માફક રહેવું જોઈએ અને કાશ્મીર મુદ્દાનો ઉકેલ શોધી કાઢવો જોઈએ.’